CELEX: 52018PC0349
Language: et
Date: 2018-05-25
Title: Ettepanek: NÕUKOGU MÄÄRUS, millega muudetakse määrust (EL) nr 389/2012 (milles käsitletakse halduskoostööd aktsiisimaksude valdkonnas) elektroonilise registri sisu osas

EUROOPA KOMISJON
            Brüssel,25.5.2018
            COM(2018) 349 final
            2018/0181(CNS)
            Ettepanek:
            NÕUKOGU MÄÄRUS,
            millega muudetakse määrust (EL) nr 389/2012 (milles käsitletakse halduskoostööd aktsiisimaksude valdkonnas) elektroonilise registri sisu osas 
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nõukogu määruses (EL) nr 389/2012
                  1
                on sätestatud liikmesriikide vahelise halduskoostöö õiguslik alus.
            
            
               Käesolev ettepanek on lisatud ettepanekule võtta vastu nõukogu direktiiv, millega nähakse ette aktsiisi üldine kord seoses nõukogu direktiivi XXX/EÜ
                  2
                V peatükiga. See puudutab aktsiisikauba liikumise järelevalve automatiseerimist sellise kauba puhul, mis on ühes liikmesriigis tarbimiseks ringlusse lubatud ja viiakse kaubanduslikul eesmärgil kättetoimetamiseks mõnda teise liikmesriiki.
            
            
               Uue korra kohaselt nõutakse direktiivi XXX/EÜ
                  3
                V peatüki alusel kaupa vedavate ettevõtjate registreerimist ettevõtjate registris, millele on praegu juurdepääs ainult direktiivi XXX/EÜ
                  4
                III ja IV peatükis sätestatud korda kasutavatel ettevõtjatel. Käesoleva ettepanekuga lisatakse see nõue ka määrusesse (EL) nr 389/2012.
            
            
               •Kooskõla poliitikavaldkonnas praegu kehtivate õigusnormidega
            
            
               
                  Ettepanek on seotud nõukogu direktiivi 2008/118/EÜ uuesti sõnastamisega.
               
            
            
               •Kooskõla muude liidu tegevuspõhimõtetega
            
            
               
                  Ei kohaldata. 
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Ettepanek põhineb Euroopa Liidu toimimise lepingu (edaspidi „ELi toimimise leping“) artiklil 113. Selles artiklis on sätestatud, et nõukogu, kes teeb otsuse ühehäälselt seadusandliku erimenetluse kohaselt ja pärast konsulteerimist Euroopa Parlamendi ning majandus- ja sotsiaalkomiteega, võtab vastu sätted ühtlustamaks liikmesriikide õigusakte kaudse maksustamise valdkonnas. 
               
            
            
               •Subsidiaarsus (ainupädevusse mittekuuluva valdkonna puhul) 
            
            
               Subsidiaarsuse põhimõtet kohaldatakse ettepaneku selles osas, mis ei kuulu Euroopa Liidu ainupädevusse.
            
            
               Ettepaneku eesmärke ei suuda liikmesriigid piisaval määral saavutada, vaid neid saab paremini saavutada Euroopa Liidu tasandil. Riikides kehtivad registreerimise korrad on väga erinevad ning ei sobi kõnealuste toimingute automatiseerimise aluseks.
            
            
               •Proportsionaalsus
            
            
               
                  Kavandatud muudatused ei lähe kaugemale sellest, mis on vajalik tõstatatud küsimuste lahendamiseks ning seega ka aluslepingutes püstitatud siseturu nõuetekohase ja tõhusa toimimise eesmärkide saavutamiseks. 
               
               
                  Käesolev ettepanek on kooskõlas ELi toimimise lepingu artikli 5 lõikes 4 sätestatud proportsionaalsuse põhimõttega. 
               
            
         
         
            
               
                  Ettepaneku eesmärk on kehtestada selliste ettevõtjate registreerimise kohustus, kes veavad kaupa direktiivi XXX/EÜ
                     5
                   V peatüki 2. jao alusel. Sellise ettepaneku puudumisel ei ole tarbimiseks ringlusse lubatud kauba liikumise täielik automatiseerimine võimalik. 
               
            
            
               •Vahendi valik
            
            
               Nõukogu määrus.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Direktiivi 2008/118/EÜ hinnati ning ettepanek võtta vastu nõukogu direktiiv, millega nähakse ette aktsiisi üldine kord, põhineb sellel hinnangul ja komisjoni 21. aprilli 2017. aasta aruandel nõukogule ja Euroopa Parlamendile aktsiisi üldist korda käsitleva nõukogu 16. detsembri 2008. aasta direktiivi 2008/118/EÜ rakendamise ja hindamise kohta (COM(2017) 184 final). Aruandes rõhutati täiendava automatiseerimise vajadust ja käesolevas ettepanekus käsitletakse ainult kõnealust poliitikavarianti kajastavat väikest kohandust.
               
            
            
               •Konsulteerimine sidusrühmadega
            
            
               
                  Konsultatsioonid sidusrühmadega toimusid nõukogu direktiivi 2008/118/EÜ läbivaatamise raames. 
               
            
            
               •Mõjuhinnang
            
            
               Eraldi mõjuhinnangut ei olnud vaja, sest täiendava automatiseerimise valikut toetab direktiivi 2008/118/EÜ uuesti sõnastamise mõju hinnang.
            
            
               •Õigusnormide toimivus ja lihtsustamine
            
            
               
                  Direktiivi 2008/118/EÜ hindamine viidi läbi komisjoni õigusloome kvaliteedi ja tulemuslikkuse programmi raames. 
               
            
            
               •Põhiõigused
            
            
               
                  Käesolevas ettepanekus peetakse kinni põhiõigustest, eelkõige õigusest eraelu puutumatusele määruses (EL) nr 389/2012 oleva andmekaitsesätte kaudu. 
               
            
            
               4.MÕJU EELARVELE
            
            
               Kõik EMCSi 4. etapi kasutuselevõtmisega seotud finantsmõjud tulenevad otsusest XXX/EÜ
                  6
               . Uue laiendatud teenuse keskse arendamise ja toimimise mõju eelarvele kaetakse programmi „Fiscalis“ eelarvest ametliku finantsplaneeringuga juba ette nähtud assigneeringute ulatuses. Täiendavaid vahendeid ELi eelarvest ei ole tarvis. Ettepanek ei mõjuta ka komisjoni ettepanekut järgmise mitmeaastase finantsraamistiku kohta.
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Ei kohaldata. 
               
            
            
               •Selgitavad dokumendid (direktiivide puhul)
            
         
         
            
               
                  Käesoleva ettepaneku sätete ülevõtmist selgitavaid dokumente ei peeta vajalikuks. 
               
            
            
               •Ettepaneku sätete üksikasjalik selgitus
            
            
               Ettepanekuga muudetakse määruse artikli 19 kohaldamisala, et lisada sinna kaks uut liiki ettevõtjaid: sertifitseeritud kaubasaatjad, kes on registreeritud sellise aktsiisikauba saatjatena, mis on juba tarbimiseks ringlusse lubatud, ja sertifitseeritud kaubasaajad, kes on registreeritud sellise aktsiisikauba saajatena, mis on juba tarbimiseks ringlusse lubatud. Volitatud laopidajad ja registreeritud kaubasaatjad võivad tegutseda sertifitseeritud kaubasaatjatena ning volitatud laopidajad ja registreeritud kaubasaajad sertifitseeritud kaubasaajatena. Liikmesriigi pädevad asutused tuleb sellest teavitada ja see teave peaks sisalduma registris. 
            
            
               Lisaks sisaldab elektrooniline register ettepaneku kohaselt teavet registreeritud kaubasaatja õiguse kohta jätta esialgse elektroonilise haldusdokumendi sihtkohaväljad tühjaks, kui energiatooteid veetakse aktsiisi peatamise korra alusel meritsi või siseveeteid pidi. Direktiivi XXX/EÜ
                  7
                artikli 23 kohaselt võivad volitatud laopidaja ja registreeritud kaubasaatja sihtkohavälja täitmata jätta.  Määruse (EL) nr 389/2012 kohaselt sisaldab keskregister praegu sellist teavet sihtkohavälja tühjaksjätmise kohta ainult volitatud laopidaja puhul. 
            
            
            
            
            
            
            
            
               2018/0181 (CNS)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EL) nr 389/2012 (milles käsitletakse halduskoostööd aktsiisimaksude valdkonnas) elektroonilise registri sisu osas 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 113,
            
            
               võttes arvesse Euroopa Komisjoni ettepanekut,
            
            
               olles edastanud seadusandliku akti eelnõu liikmesriikide parlamentidele,
            
            
               võttes arvesse Euroopa Parlamendi arvamust
                  8
               , 
            
            
               võttes arvesse Euroopa Majandus- ja Sotsiaalkomitee arvamust
                  9
               ,
            
         
         
            
               toimides seadusandliku erimenetluse kohaselt
            
            
               ning arvestades järgmist:
            
            
            
               (1)Määruse (EL) nr 389/2012
                  10
                artikliga 19 pannakse liikmesriikidele kohustus pidada elektroonilisi registreid selliste ettevõtjate ja ladude lubade kohta, kes osalevad aktsiisikauba veos aktsiisi peatamise korra alusel. 
            
            
               (2)Direktiiviga XXX/EÜ laiendatakse selle arvutipõhise süsteemi kasutamist, mida praegu kasutatakse aktsiisi peatamise korra alusel toimuva aktsiisikauba liikumise järelevalveks, sellise aktsiisikauba järelevalvele, mis on ühe liikmesriigi territooriumil tarbimiseks ringlusse lubatud ja seejärel viidud kaubanduslikul eesmärgil kättetoimetamiseks mõne teise liikmesriigi territooriumile. 
            
            
               (3)Arvutipõhise süsteemi nõuetekohase toimimise võimaldamiseks täielike, ajakohaste ja täpsete andmete säilitamise tagamise abil on vaja muuta määruse (EL) nr 389/2012 artikli 19 kohaldamisala, et lisada sinna kaks uut liiki ettevõtjaid: sertifitseeritud kaubasaatjad, kes on registreeritud sellise aktsiisikauba saatjatena, mis on juba tarbimiseks ringlusse lubatud, ja sertifitseeritud kaubasaajad, kes on registreeritud sellise aktsiisikauba saajatena, mis on juba tarbimiseks ringlusse lubatud. 
            
            
               (4)Direktiivi XXX/EÜ artiklis 23 on sätestatud, et kui energiatooteid veetakse aktsiisi peatamise korra alusel meritsi või siseveeteid pidi, võivad lähteliikmesriigi pädevad asutused anda kaubasaatjale loa kaubasaajat käsitlevad andmed lähetamise ajal kõnealuse direktiivi artikli 21 lõikes 2 nimetatud esialgsest elektroonilisest haldusdokumendist välja jätta. Määruse (EL) nr 389/2012 kohaselt tohib kõnealuse teabe elektroonilisse registrisse kanda üksnes volitatud laopidaja. On väga oluline, et ka registreeritud kaubasaatja saaks elektroonilisse registrisse lisada teabe oma õiguse kohta jätta kauba lähetamisel välja kaubasaaja andmed. 
            
            
               (5)Kuna käesoleva määruse eesmärki laiendada elektroonilist registrit, et lisada sinna tarbimiseks ringlusse lubatud aktsiisikaupa vedavad ettevõtjad, ei suuda liikmesriigid piisaval määral saavutada, vaid seda saab arvutipõhise süsteemi ühtlustatud toimimise tagamiseks ja pettustevastase võitluse tõhustamiseks paremini saavutada liidu tasandil, võib liit võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale. 
            
            
               (6)Käesolevas määruses peetakse kinni põhiõigustest ja Euroopa Liidu põhiõiguste hartas tunnustatud põhimõtetest, eelkõige õigusest isikuandmete kaitsele. Käesoleva määrusega seatud piiranguid silmas pidades ei minda käesoleva määruse raames töödeldavate andmete töötlemisel kaugemale, kui see on vajalik ja asjakohane liikmesriikide legitiimsete fiskaalhuvide kaitseks.
            
            
               (7)Euroopa Andmekaitseinspektoriga konsulteeriti kooskõlas Euroopa Parlamendi ja nõukogu määruse (EÜ) nr 45/2001
                  11
                artikli 28 lõikega 2.
            
            
               (8)Selleks et viia käesoleva määruse kohaldamiskuupäev kooskõlla direktiivi XXX/EÜ (sellise aktsiisikauba liikumise automatiseerimise kohta, mis on ühe liikmesriigi territooriumil tarbimiseks ringlusse lubatud ja seejärel viidud kaubanduslikul eesmärgil kättetoimetamiseks mõne teise liikmesriigi territooriumile) sätete kohaldamiskuupäevaga ja anda liikmesriikidele piisavalt aega valmistuda käesolevast määrusest tulenevateks muudatusteks, tuleks määrust kohaldada alates 14. veebruarist 2022.
            
            
               (9)Seepärast tuleks määrust (EL) nr 389/2012 vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) nr 389/2012 artiklit 19 muudetakse järgmiselt: 
            
            
            
               (1)lõike 1 punktile a lisatakse alapunktid iv ja v:
            
            
               „iv) sertifitseeritud kaubasaatjad direktiivi XXX/EÜ artikli 4 punkti 11 tähenduses;
            
            
               v) registreeritud kaubasaajad direktiivi XXX/EÜ artikli 4 punkti 12 tähenduses;“;
            
            
         
         
            
               (2)lõiget 2 muudetakse järgmiselt: 
            
            
               (a)punktid f ja g asendatakse järgmisega: 
            
            
               „f) volitatud laopidajate puhul maksuladu või selliste maksuladude nimekiri, mille suhtes tema luba kehtib, ning kui seda on siseriiklikes õigusaktides nõutud, siis märge selle kohta, et ta võib vastavalt direktiivi XXX/EÜ artiklile 23 aktsiisikauba lähetamise ajal kaubasaajat käsitlevad andmed välja jätta, vastavalt direktiivi XXX/EÜ artiklile 24 jagada kauba liikumise või vastavalt kõnealuse direktiivi artikli 17 lõikele 4 lubada aktsiisikauba vedu vahetu kättetoimetamise kohta, ning märge selle kohta, et kooskõlas direktiivi XXX/EÜ artikli 36 lõigetega 6 ja 7 tegutseb ta sertifitseeritud kaubasaatja või sertifitseeritud kaubasaajana; 
            
            
               g) registreeritud kaubasaajate puhul, juhul kui see on siseriiklike õigusaktidega ette nähtud, märge selle kohta, et ta võib vastavalt direktiivi XXX/EÜ artikli 17 lõikele 4 lubada aktsiisikauba vedu vahetu kättetoimetamise kohta, ning märge selle kohta, et kooskõlas direktiivi XXX/EÜ artikli 36 lõikega 7 tegutseb ta sertifitseeritud kaubasaajana;“;
            
            
            
               (b)lisatakse punkt k: 
            
            
               „k) registreeritud kaubasaatjate puhul märge selle kohta, et ta võib vastavalt direktiivi XXX/EÜ artiklile 23 aktsiisikauba lähetamise ajal kaubasaajat käsitlevad andmed välja jätta, ning märge selle kohta, et kooskõlas direktiivi XXX/EÜ artikli 36 lõikega 6 tegutseb ta sertifitseeritud kaubasaatjana.“
            
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
            
               Seda kohaldatakse alates 14. veebruarist 2022. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 121, 2.5.2012, lk 1.
               
               
                  
                     (2)
                  
                        COM(2018) 346.
               
               
                  
                     (3)
                  
                        COM(2018) 346.
               
               
                  
                     (4)
                  
                        COM(2018) 346.
               
               
                  
                     (5)
                  
                        COM(2018) 346.
               
               
                  
                     (6)
                  
                        COM(2018) 341.
               
               
                  
                     (7)
                  
                        COM(2018) 346.
               
               
                  
                     (8)
                  
                        ELT C […], […], lk […].
               
               
                  
                     (9)
                  
                        ELT C […], […], lk […].
               
               
                  
                     (10)
                  
                        Nõukogu 2. mai 2012. aasta määrus (EL) nr 389/2012, milles käsitletakse halduskoostööd aktsiisimaksude valdkonnas ja millega tunnistatakse kehtetuks määrus (EÜ) nr 2073/2004 (ELT L 121, 8.5.2012, lk 1).
               
               
                  
                     (11)
                  
                        Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).